LIETUVOS RESPUBLIKOS APLINKOS MINISTRO

ĮSAKYMAS

DĖL LIETUVOS RESPUBLIKOS APLINKOS MINISTRO 2002 M. BALANDŽIO 16 D. ĮSAKYMO NR. 184 „DĖL STATYBOS TECHNINIŲ REGLAMENTŲ STR 1.01.06:2002 „YPATINGI STATINIAI“ IR STR 1.01.07:2002 „NESUDĖTINGI (TARP JŲ LAIKINI) STATINIAI“ PATVIRTINIMO“ PAPILDYMO

2008 m. gegužės 20 d. Nr. D1-255

Vilnius

Papildau statybos techninį reglamentą STR 1.01.07:2002“ Nesudėtingi (tarp jų laikini) statiniai“ (toliau – Reglamentas), patvirtintą Lietuvos Respublikos aplinkos ministro 2002 m. balandžio 16 d. įsakymu Nr. 184 „Dėl statybos techninių reglamentų STR 1.01.06:2002 „Ypatingi statiniai“ ir STR 1.01.07:2002 „Nesudėtingi (tarp jų laikini) statiniai“ patvirtinimo“ (Žin., 2002, Nr. 43-1639; 2004, Nr. 90, Nr. 104, Nr. 125, Nr. 136; 2005, Nr. 22-703, Nr. 31-1015, Nr. 143-5207; 2006, Nr. 42-1533; 2008, Nr. 2-81):

1. Papildau šiuo 4.29 punktu:

„4.29. Lietuvos Respublikos aplinkos ministro ir Lietuvos Respublikos žemės ūkio ministro 2005 m. liepos 14 d. įsakymas Nr. D1-367/3D-342 „Dėl Aplinkosaugos reikalavimų mėšlui tvarkyti patvirtinimo“ (Žin., 2005, Nr. 92-3434; 2007, Nr. 68-2689).“

2. Papildau šiuo 4.30 punktu:

„4.30. Galvijų pastatų technologinio projektavimo taisyklės TPT-1-97, patvirtintos Lietuvos Respublikos žemės ir miškų ūkio ministro ir Lietuvos Respublikos statybos ir urbanistikos ministro 1997 m. lapkričio 7 d./1997 m. lapkričio 11 d. įsakymu Nr. 640/247 „Dėl Galvijų pastatų technologinio projektavimo taisyklių patvirtinimo“ (Žin., 1997, Nr. 112-2850).“

3. Papildau šiuo 6.12 punktu:

„6.12. Mėšlidė – statinys ar įrenginys mėšlui kaupti ir laikyti;“.

4. Papildau šiuo 6.13 punktu:

„6.13. Skystojo mėšlo (srutų) kauptuvas – sandarus (rezervuaras arba lagūna) statinys skystajam mėšlui (srutoms) kaupti ir laikyti.“

5. Reglamento 1 priede:

5.1. papildau 2 lentelę šiuo 30 punktu:

30.	Mėšlidė ir skysto mėšlo (srutų) kauptuvas	-	4	-	1500	****** Nurodytas bendras mėšlidžių ir skysto mėšlo (srutų) kauptuvų plotas

5.2. papildau pastabas po 2 lentele nauja 6 pastaba:

„****** įrengiant II grupės mėšlides ir (ar) skysto mėšlo (srutų) kauptuvus, supaprastintame statinio projekte turi būti nurodomi iškasto grunto sutvarkymo (panaudojimo) statytojo (užsakovo) žemės sklype būdai.

Mėšlidės ir skysto mėšlo (srutų) kauptuvai turi atitikti Aplinkosaugos reikalavimus mėšlui tvarkyti [4.29], Galvijų pastatų technologinio projektavimo taisykles TPT-1-97 [4.30], Žemės ūkio ministerijos nustatytus reikalavimus.“

APLINKOS MINISTRAS	ARTŪRAS PAULAUSKAS